Author: Maja
Last saved by: marek teplansky
Company: DOMA

Finančné memorandum
o udelení grantu
na činnosť monitorovacích výborov
č. CCI 2001.CE.16.P.A.T.002

Európske spoločenstvo (“Spoločenstvo”), zastúpené Komisiou Európskych spoločenstiev (“Komisia”), ktorú pre účely podpisu tejto zmluvy zastupuje pán Guy CRAUSER, generálny riaditeľ pre regionálnu politiku
									na jednej strane

a

Slovenská republika, ktorú zastupuje pani Mária Kadlečíková, vicepremiérka, Úrad vlády SR, Námestie Slobody 1, 813 70 Bratislava (“konečný užívateľ”)
									na druhej strane

dohodli sa na nasledovnom:

Článok 1 – Predmet

1.	Predmetom tejto zmluvy je grant Spoločenstva na podporu činnosti monitorovacieho výboru ISPA, ako je bližšie uvedené v Dodatku č. 1, ktorý bude poskytnutý počnúc druhým kolom pracovných stretnutí po dobu trvania aspoň troch pracovných rokovaní.

2.	Komunikácia, povinnosti a vzťahy medzi monitorovacím výborom, jeho predsedom a Spoločenstvom sú zakotvené vo Finančnom memorande, ktoré bolo podpísané pre projekty ISPA.

3.	Konečnému užívateľovi bude udelený grant za podmienok uvedených v tejto zmluve, ktorá pozostáva z týchto osobitných podmienok (“Osobitné podmienky”) a dodatkov a konečný užívateľ týmto prehlasuje, že sa s ich obsahom  oboznámil a súhlasí s ním.

4.	Konečný užívateľ grant prijíma a zaväzuje sa prevziať  zodpovednosť za ich činnosť.

Článok 2 – Lehota platnosti 

1.	Celková lehota platnosti tohto Finančného memoranda o udelení grantu je od dátumu podpisu do 31. decembra 2003.

2.	Priemerná dĺžka trvania pracovných stretnutí monitorovacích výborov je spravidla dva dni a môžu sa konať v ľubovoľnom termíne najmenej dvakrát ročne počas celej doby platnosti memoranda.

Článok 3 – financovanie činnosti 

1.	Celkové náklady na činnosť monitorovaích výborov a nárokovateľné nákladové položky hradené z finančných prostriedkov Spoločenstva sa odhadujú na 60.000 EUR, ako je stanovené v Prílohe III.

2.	Spoločenstvo sa zaväzuje vyčleniť čiastku maximálne 60.000 EUR – t.j. do výšky 100 % odhadovaných nárokovateľných nákladov uvedených v odseku 1. Konečná čiastka bude stanovená v súlade s Článkom 17 Prílohe II.

3.	Nahromadený úrok z finančnej čiastky uloženej na účte v doleuvedenej banke bude použitý na účely tohto grantu.

Článok 4 – Dojednania technickej povahy, finančné výkazníctvo a poukazovanie platieb

1.	Prvá finančná správa spolu s kópiami podporných dokumentov bude predložená po ukončení druhého kola pracovných stretnutí monitorovacieho výboru.

2.	Podľa Článku 15(1), alternatívy 2 v Prílohy II, stanovená výška zálohovej platby je 50 % z celkových nárokovateľných nákladov.

Zálohová platba     					30.000,- EUR

Predpokladaná výška konečnej
platby (podľa ustanovení
Dodatku II)						30.000,-  EUR

3. Platby budú poukazované na bankový účet:

    Číslo účelového konta ISPA:

    Majiteľ účtu:                     Národný fond

    Adresa banky:

    Kód banky:

Články 9.2 a 14, odseky (2,3 a 4) Dodatku II sa na túto zmluvu nevzťahujú. Nárokovateľné nákladové položky sú uvedené v Dodatku III tejto zmluvy.

Článok 5 – Kontaktné adresy

Akákoľvek komunikácia týkajúca sa tejto zmluvy musí byť realizovaná v písomnej podobe, musí špecifikovať číslo a titul činnosti a obsahovať tieto adresy:

Za Komisiu:

Žiadosti o poukázanie platieb a priložené správy ako aj žiadosti o zmeny v dojednaniach o bankovom účte je potrebné zaslať na:

European Commission
Directorate-General REGIO/G
For the attention of Mr. Brian GRAY
CSM 1-2/62
rue de la Loi 200
B-1049 BRUSSELS

a kópiu zaslať vedúcemu delegácie Komisie.

Článok 6 – Prílohy

1. K Osobitným podmienkam sú pripojené nasledujúce dokumenty a tvoria neoddeliteľnú súčasť tejto zmluvy:

      Prílohe č. 1:     Popis činnosti

      Príloha č. 2: Všeobecné podmienky platné pre grantové zmluvy Európskeho spoločenstva o poskytnutí externej pomoci

      Príloha č. 3:  Rozpočet a nárokovateľné náklady na činnosť

2. V prípade rozporu medzi ustanoveniami Prílohy I a Osobitných podmienok, nadradené budú ustanovenia Osobitných podmienok. V prípade rozporu medzi ustanoveniami príloh I, III a Prílohy II, nadradené budú ustanovenia Prílohy II.

Vyhotovené v troch origináloch v anglickom jazyku, pričom dva originály sú pre potreby Komisie a jeden originál pre potreby konečného užívateľa.

V 								V Bruseli, 16. júla 2001

Za konečného užívateľa					Za Komisiu
								
								Guy Crauser
								generálny riaditeľ	

Príloha iii

Rozpočet a nárokovateľné náklady na činnosť 

Podľa Článku 3.1 Osobitných podmienok celková výška odhadovaných nákladov uvedených v zmluve, ktoré sú nárokovateľné z finančných zdrojov Spoločenstva činí 60.000,- EUR.

Náklady súvisiace s činnosťou štatutárnych monitorovacích výborov sú nárokovateľné po predložení písomnej dokumentácie. Medzi uznané náklady patria:

-	tlmočnícke služby a písomné preklady v prípade potreby
-	prenájom rokovacej miestnosti
-	audiovizuálne a iné potrebné elektronické zariadenie
-	zabezpečenie dokumentácie vrátane nákladov na publikovanie a súvisiace služby
-	honoráre zúčastnených odborníkov 
-	cestovné náklady účastníkov, ktorí pricestujú z lokalít mimo miesta konania naplánovaných stretnutí
-	občerstvenie podávané počas rokovaní monitorovacích výborov
-	pomoc pri vypracovaní monitorovacích usmernení a osobitnej monitorovacej a kontrolnej činnosti